இந்த ஆண்டு சித்திரை மாதப் பிறப்பு சனிக்கிழமையில் நிகழ்கின்றது. சனி உங்கள் ராசியைப் பொறுத்தவரை 7, 8 ஆகிய இடங்களுக்கு அதிபதியாவார். அவர் தனுசு ராசியில் பாக்யாதிபதி செவ்வாயோடு இணைந்திருக்கிறார். எனவே குடும்பத்தில் ஏற்பட்ட குழப்பங்கள் மறையும். கொள்கைப் பிடிப்போடு செயல்பட இயலும். பணியிலிருந்து தொய்வு நீங்கும். சுபகாரியப் பேச்சுகள் சுலபமாகக் கை கூடும். பூர்வீக சொத்துகளை விற்று, புதிய சொத்துகள் வாங்கும் முயற்சியில் ஈடுபடுவீர்கள். ஒருசிலர் விற்ற சொத்துகளால் வரும் தன லாபத்தைக் கொண்டு தொழிலை விரிவுபடுத்த முன்வருவர். ரத்தக் கொதிப்பு, ஜீரணத்தொல்லை, நீரழிவு நோய் போன்றவைகள் உருவாக வாய்ப்பு உண்டு. நோய்க்கான அறிகுறி தெரியும்பொழுதே மருத்துவ ஆலோசனைகளைப் பெறுவது நல்லது.